Ләйла Жанысова

Ректордың гранты

М.Қозыбаев атындағы Солтүстік Қазақстан мемлекеттік университетінің ректорының грантына ие болу үшін бейіндік пәндер бойынша I облыстық педагогикалық олимпиада өтті. Сынақ барысында 15 үміткер әртүрлі жеңілдіктермен грант иегерлері атанды.

Физика-математика, биология-география және биология-химия бейіндік пәндерінен өткен сайысқа облысымыздың жалпы білім беретін мектептерінің 132 түлегі қатысты.

Сынақтың іріктеу кезеңіне қатысушылар "Мен педагог мамаңдығын неге таңдадым?" тақырыбы бо­йынша бейнеүзіктерін қашықтықтан жолдады. Университетте ұйымдастырылған екінші кезеңде үміткерлер шығармашылық тапсырмалар орындады. Осы екі кезеңнен өткендердің арасынан 5 оқушы: Айыртау ауданы Имантау орта мек-тебінен - Валентина Мартыневская (география-биология), Петропавл қаласындағы №27 орта мектептен Зәмзагүл Жұматова (физика-математика), Ғабит Мүсірепов атындағы ауданның Чистополье орта мектебінен - Жанбота Таңсықбаева (физика-математика), Шал ақын ауданы Қаратал орта мектебінен - Ләйла Қабдулбариева (био­логия-химия) және Қызылжар ау­даны Налобин орта мектебінен Ирина Чернявская (биология-хи­мия) 100 пайыздық грантты, яғни тегін оқу мүмкіндігін жеңіп алды.

50 және 25 пайыздық жеңілдіктің әрқайсысына бес оқушыдан ие болды.

// Солтүстік Қазақстан.- 2018.- 3 наурыз